CELEX: 22008D0048
Language: lt
Date: 1209081600000
Title: 2008 m. balandžio 25 d. EEE jungtinio komiteto sprendimas Nr. 48/2008, iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)

21.8.2008   
            
            
               LT
            
            
               Europos Sąjungos oficialusis leidinys
            
            
               L 223/43
            
         EEE JUNGTINIO KOMITETO SPRENDIMAS
   
   Nr. 48/2008
   2008 m. balandžio 25 d.
   iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2008 m. kovo 14 d. EEE jungtinio komiteto sprendimu Nr. 25/2008 (1).
            
         
               (2)
            
            
               Į Susitarimą turi būti įtraukta 2007 m. lapkričio 29 d. Komisijos direktyva 2007/69/EB, iš dalies keičianti Europos Parlamento ir Tarybos direktyvą 98/8/EB į jos I priedą įtraukiant veikliąją medžiagą difetialoną (2).
            
         
               (3)
            
            
               Į Susitarimą turi būti įtraukta 2007 m. lapkričio 29 d. Komisijos direktyva 2007/70/EB, iš dalies keičianti Europos Parlamento ir Tarybos direktyvą 98/8/EB į jos IA priedą įtraukiant veikliąją medžiagą anglies dioksidą (3).
            
         
               (4)
            
            
               Į Susitarimą turi būti įtrauktas 2007 m. lapkričio 29 d. Komisijos sprendimas 2007/794/EB, kuriuo nustatomas naujas tam tikrų medžiagų, kurios turi būti įvertintos pagal Direktyvos 98/8/EB 16 straipsnio 2 dalyje nurodytą 10 metų darbo programą, dokumentų pateikimo terminas (4),
            
         NUSPRENDĖ:
   1 straipsnis
   Susitarimo II priedo XV skyrius iš dalies keičiamas taip:
   
               1)
            
            
               12n punktas (Europos Parlamento ir Tarybos direktyva 98/8/EB) papildomas šiomis įtraukomis:
               
                           „—
                        
                        
                           
                              32007 L 0069: 2007 m. lapkričio 29 d. Komisijos direktyva 2007/69/EB (OL L 312, 2007 11 30, p. 23),
                        
                     
                           —
                        
                        
                           
                              32007 L 0070: 2007 m. lapkričio 29 d. Komisijos direktyva 2007/70/EB (OL L 312, 2007 11 30, p. 26).“
                        
                     
         
               2)
            
            
               Po 12zc punkto (Europos Parlamento ir Tarybos reglamentas (EB) Nr. 1907/2006) įterpiamas šis punktas:
               
                           „12zd.
                        
                        
                           
                              32007 D 0794: 2007 m. lapkričio 29 d. Komisijos sprendimas 2007/794/EB, kuriuo nustatomas naujas tam tikrų medžiagų, kurios turi būti įvertintos pagal Direktyvos 98/8/EB 16 straipsnio 2 dalyje nurodytą 10 metų darbo programą, dokumentų pateikimo terminas (OL L 320, 2007 12 6, p. 35).“
                        
                     
         2 straipsnis
   Direktyvų 2007/69/EB ir 2007/70/EB bei Sprendimo 2007/794/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2008 m. balandžio 26 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (5).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje, 2008 m. balandžio 25 d.
      
         
            EEE jungtinio komiteto vardu
         
         
            Pirmininkas
         
         Alan SEATTER
         
      
   
   
      (1)  OL L 182, 2008 7 10, p. 11.
   
      (2)  OL L 312, 2007 11 30, p. 23.
   
      (3)  OL L 312, 2007 11 30, p. 26.
   
      (4)  OL L 320, 2007 12 6, p. 35.
   
      (5)  Konstituciniai reikalavimai nenurodyti.